open-index/open-wikipedia-markdown huggingface dataset:
Folda

**Folda** eller **Folla** kan vise til:

## Fjorder
* Folda (Trøndelag) – et havområde på Namdalskysten
* Foldafjorden – en fjord i Namdalen i Trøndelag
* Folda (Nordland) – en fjord i Salten i Nordland
* Folda – et tidligere navn på Foldfjorden i Møre og Romsdal.
* Folda, eller Fold – et historisk navn på den ytre delen av Oslofjorden

## Elver
* Folla (elv) – ei elv i Hedmark og Oppland
* Folla (Holtålen) – ei elv i Holtålen kommune i Trøndelag
* Follaelva – ei elv i Verran kommune i Trøndelag
* Folda (Rindal) – ei elv i Rindal kommune i Møre og Romsdal
* Folda (Nord-Aurdal) – ei elv i Nord-Aurdal kommune i Oppland
Ørering

**Ørering** er en type piercing, der smykket er plassert i det ytre øret. Ørering er i dag en populær mote blant spesielt kvinner, men også i noen kulturer hos menn.

Ørering blir som oftest brukt for å pynte seg til spesielle anledninger, like dann som til hverdags. Øreringer er mest populært hos jenter, og har alltid vært det. Det er blitt populært hos menn/gutter i ulike tidsepoker. 

Den vanligste plassen å ta en slik piercing er i øreflippen. Spesielt tunge smykker kan føre til at hullet i øreflippen blir større og til slutt uegnet til å holde smykket.

Negative sider med øreringer, kan være materie øreringen er laget av. Materie som nikkel er ofte brukt til øreringer. Dette er et materie som enkelte kan reagere på når det er i kontakt med huden, og kan skape en allergisk reaksjon. Denne allergiske reaksjonen kan føre til irritert og rød hud. Det anbefales/oppfordres til å ta ørering(er) hos tatovør/piercinger, med den grunn at øreringer tatt hos frisør kan medføre til større sjanse for irritert hud. 

Smykket lages i ulike materialer, alt fra metal, plast og glass til edelstener og perler. Den er vanligvis ringformet, men kan også være en stang.

## Historie
Øre-piercing kan ses på under termen «moderne primitive» og er en av de eldste formene for selvbestemt kroppmodifikasjon.

### Kvinner
Blant kvinner i den vestlige verden kom øreringer på starten av 1900-tallet.

### Menn
En av de tidligste tegnene på øreringer brukt av menn finner man fra bilder i veggene i Persepolis i antikkens Persia. Der finner man soldater fra forskjellige deler av det persiske imperiet som bærer øreringer.

Sent på 1960-tallet startet øre-piercinger å bli populært blant menn gjennom hippiene, de homofile og gangster-miljøene. Utover 1970-årene ble det også populært i punk rock-miljøer. I 1980-årene hadde musikere innarbeidet den nye moten og idrettsutøvere begynte derfor også med trenden. Piercing av begge ørene blant menn startet av britene på 1980-tallet, da George Michael var et stort ikon for dette. Blant amerikanere var Mr. T det første ikonet, likevel ble ikke denne trenden særlig populær blant amerikanere før på 1990-tallet.

### Kultur
I vestlig kultur assosieres ofte det med å ha kun en ørering i enten det venstre eller høyre øre som en form for Seksuell orientering.

På 1960-tallet var det vanlig at det venstre øret var det heteroseksuelle mens det høyre var det homoseksuelle. Likevel varierer dette svært fra miljø til miljø.

## Eksterne lenker
*
Veronika Wallinger

**Veronika Wallinger** (født 30. juli 1966 eller 1964) er en tidligere, østerriksk alpinist.

Den dobbelt juniorverdensmesteren i utfor (1983 og 1984) debuterte i verdenscupen i utforrennet i Val-d’Isère i desember 1983, og tok umiddelbart sine første poeng med en 15.-plass. 14 måneder senere tok hun sin første pallplass da hun kom på andreplass i utforrennet i Arosa, slått av Maria Walliser.

Veronika Wallinger var i ti år blant de sterkeste utforkjørerne. Selv om hun oppnådde flere pallplasser i utfor, samt en andreplass i Super-G, lyktes hun aldri med å gå helt til topps. Under OL 1992 i Albertville kjørte Wallinger inn til bronse, karrierens sportslige høydepunkt

## Referanser


## Eksterne lenker
*
Mordet på Adam Walsh

**Mordet på Adam Walsh** var til bortføringen og mordet på seks år gamle Adam Walsh (1974–1981) i USA. Gutten ble bortført fra et Sears-stormagasin beliggende i Hollywood Mall i Hollywood i Florida den 27. juli 1981, og senere funnet myrdet. Drapet fikk nasjonal publisitet i USA, og hans far John Edward Walsh jr. ble senere en talsmann for voldskriminalitetens ofre og vert for tv-programmet *[[America's Most Wanted]]*.

Den dømte seriemorderen Ottis Toole tilstod drapet på gutten, men ble aldri stilt for retten for denne forbrytelsen. Selv om det aldri har blitt fremlagt bevis, ble saken avsluttet av Politiet den 16. desember 2008, da de var fornøyd med at Toole var morderen som drepte Adam Walsh. Ottis Toole døde av leversvikt den 15. september 1996.

## Referanser
The Red Hot Chili Peppers (album)

***The Red Hot Chili Peppers*** er det amerikanske rockebandet Red Hot Chili Peppers' debutalbum. Albumet ble gitt ut 10. august 1984 og ble produsert av Gang of Four-gitarist Andy Gill. 

Da Red Hot Chili Peppers fikk platekontrakt med EMI måtte to av medlemmene, gitarist Hillel Slovak og trommeslager Jack Irons, slutte fordi de også var medlemmer i bandet What Is This?, som hadde skrevet kontrakt med MCA to uker tidligere. Red Hot Chili Peppers hyret studiogitarist Jack Sherman, mens Cliff Martinez fra Weirdos ble trommeslager.

Innspillingsprosessen var turbulent. Andy Gill og bandet var uenige på flere punkt. Blant annet ville Gill få bandet til å lyde mer «radiovennlig». *The Red Hot Chili Peppers* var misfornøyd med produksjonen også da albumet var ferdig og gitt ut, og det ble ikke bedre av at albumet ikke nådde opp på albumlista Billboard 200.

Bandet dro på turné for å promotere albumet, men medlemmene gikk ikke overens med Sherman. De tjente bare 500 dollar hver på turneen. Både *The Red Hot Chili Peppers* og EP-en *[[Squeezed (EP)|Squeezed]]* av What Is This? gikk dårlig, så Jack Sherman måtte forlate Red Hot Chili Peppers og Hillel Slovak kom tilbake for å bidra på *[[Freaky Styley]]*, Red Hot Chili Peppers' andre album.

I Anthony Kiedis' selvbiografi *[[Scar Tissue (bok)|Scar Tissue]]* sa han at han ble oppløst av å se at Gill hadde skrevet ordet «shit» på ei notatblokk ved siden av sangen «Police Helicopter», da dette var en av de første sangene de hadde skrevet. Kiedis' skrev: «It embodied the spirit of the band which was the kinetic, stabbing, angular, shocking assault force of sound and energy».

## Sporliste
Alle sanger er skrevet av Flea, Anthony Kiedis, Cliff Martinez og Jack Sherman, unntatt hvor annet er oppgitt.

#«True Men Don't Kill Coyotes» – 3:40
#«Baby Appeal» (Flea, Jack Irons, Kiedis, Hillel Slovak) – 3:40
#«Buckle Down» – 3:24
#«Get Up and Jump» (Flea, Irons, Kiedis, Slovak) – 2:53
#«Why Don't You Love Me?» (Hank Williams) – 3:25
#«Green Heaven» (Flea, Irons, Kiedis, Slovak) – 3:59
#«Mommy, Where's Daddy?» – 3:31
#«Out in L.A.» (Flea, Irons, Kiedis, Slovak) – 2:00
#«Police Helicopter» (Flea, Irons, Kiedis, Slovak) – 1:16
#«You Always Sing the Same» (listet som «You Always Sing» på nyere utgaver) (Flea, Irons, Kiedis, Slovak) – 0:19
#«Grand Pappy du Plenty» (Flea, Andy Gill, Kiedis, Martinez, Sherman) – 4:14

## Personell
*Anthony Kiedis – vokal
*Jack Sherman – gitar
*Flea – bass
*Cliff Martinez – trommer

## Referanser


## Eksterne lenker
*
Europavei 91

**Europavei 91** går mellom Toprakkale i Tyrkia og grensen mot Syria. Veiens lengde er rundt 170 km.

## Knutepunkter
}

|-
|colspan=4|videre som  i Syria
|}

## Eksterne lenker
Otar Korkija

**Otar Korkija** russisk: **Отар Михайлович Коркия** (født 10. mai 1923 i Kutaisi, død 15. mars 2005 i Tbilisi) var en sovjetisk basketballspiller som deltok i de olympiske leker 1952 i Helsingfors.

Korkija vant en olympisk sølvmedalje i basketball under OL 1952 i Helsingfors. Han var med på det sovjetiske laget som kom på andreplass i basketturneringen bak USA. Det var tredje gang som basketball sto på det olympiske programmet, tjuetre lag deltok i turneringen som ble avviklet i perioden 14. juli til 2. august 1952. Sovjetunionen vant semifinalen over Uruguay med 61-57, men i finalen tapte de mot USA med 25-36. Korkija spilte sju kamper i OL-turneringen.

Han ble europamester i basketball tre ganger med Sovjetunionen, 1947, 1951 og 1953.

## Referanser


## Eksterne lenker
*
Didrik Marksten

**Didrik Marksten** (født 1971) er en norsk tidligere alpinist.

## Internasjonale mesterskap
* Under junior-VM i 1990 i sveitsiske Zinal ble han nummer 14 i utfor og nr. 21 i storslalåm. 
* Under VM 1991 i Saalbach fikk han to åttendeplasser &ndash; i storslalåm og i den alpine kombinasjonen. 
* Han deltok i både slalåm og storslalåm under OL 1992 i Albertville, men kjørte ut i begge øvelsene.

## Verdenscupseire

+ en tredjeplass i samme disiplin samme sesongen.

## Referanser


## Eksterne lenker
*
Garrett Kelleher

**Garrett Kelleher** er en irsk forretingsmann og entreprenør, samt grunnleggeren av Shelbourne Development. Han er også eieren av fotballklubben St Patrick's Athletic FC. 

Han har tidligere bodd i Chicago, men bor nå i hjemlandet i Irland.
Martellotårn

**Martellotårn** er små forsvarstårn bygd i flere land av Det britiske imperiet på 1800-tallet fra tiden rundt Napoleonskrigene og utover. De er opp mot 12 meter høye med to etasjer og hadde ofte en garnison med en offiser og 25 mann.

Den runde strukturen og de tykke murene av solid murarbeid gjorde dem svært motstandsdyktige mot kanonild, mens høyden deres gjorde dem til ideelle steder for artilleri som ble montert på det flate taket og kunne roteres 360º rundt. Rundt et fåtall martellotårn ble det også konstruert vollgraver som ekstra vern. Martellotårn ble brukt gjennom hele 1800-tallet, men ble foreldet da man fikk kraftigere artilleri. Mange tårn står fremdeles i dag og blir ofte bevart som historiske monumenter.

## Litteratur
*

## Eksterne lenker
* English Heritage.gov – Martello towers
Ansiktspiercing

**Ansiktspiercing** er en piercing plassert i ansiktet.

Ansiktspiercinger blir vanligvis tatt i nesen eller på kinnet. Da man ikke regner øre-piercinger som en ansiktspiercing.

Piercingsmykket kan være veldig varierende, men vekten av smykket er begrenset.

Det er hovedsakelig tre typer slike piercinger: kinnpiercing og øyenbrynpiercing, samt antiøyenbrynpiercing.
Marek Edelman

**Marek Edelman** (1919–2009) var en polsk politisk og sosial aktivist samt kariolog som var kjent som en av lederne av opprøret i Warszawaghettoen i 1943. Han vokste opp i en jiddisch-talende familie med tilknyting til den ikke–sionistiske og jødiske sosialistbevegelsen Bund.

Edelman var medlem i ungdomsorganisasjonen til Bund, og arbeidet der for et Polen uten anti-semittisme med like rettigheter for alle. Etter at Polen var okkupert av Hitler-Tyskland ble alle jøder samlet i ghettoene, som ble avstengt fra omverdenen. Edelman-familien bodde innenfor det området som ble avsperret i Warszawa, og som ble overfylt med jøder sendt dit fra andre steder av de tyske nazistene. Situasjonen ble snart vanskelig på grunn av matmangel og hygieneproblemer. Titusenvis døde før de store transportene fra Warszawaghettoen til konsentrasjonsleirene tok til sommeren 1942.

På denne tiden møttes de viktige politiske gruppene blant jødene i ghettoen for å diskutere hva de skulle gjøre i den desperate situasjonen de var kommet i. Bundister, venstresionister og kommunister dannet snart den jødiske kampgruppen ZOB og begynte å forberede seg på væpnet motstand. Da det ble gitt ordre om at ghettoen skulle likvideres gikk ZOB til aksjon, og opprøret var et faktum. Motstandskjemperne kjempet hardt, men hadde ingen mulighet mot store tyske styrker som ble satt inn mot dem. Ghettoen ble deretter jevnet med jorda.

På tross av forholdene og styrkeforholdet mente medlemmene av ZOB at det var bedre å dø i kamp enn å dø passivt for fienden. De av lederne i ZOB som ikke kom seg vekk da kampene var over, begikk heller selvmord enn å bli tatt til fange av nazistene. Edelman kom seg ut av ghettoen gjennom kloakksystemet.

I 1944 deltok han også i Warszawaoppstanden.

Etter krigen utdannet han seg til lege og var frem til sin død, den 2. oktober 2009, bosatt i Polen.

Edelman mottok i 1998 Den hvite ørns orden fra Polens president.

## Referanser


## Litteratur
* 
*
Bagtrax

**Bagtrax** er ett system for høyhastighetssortering av bagasje på flyplasser. Systemet er i drift på seks flyplasser, deriblant Schiphol og terminal 5 på Heathrow. I Norge er dette systemet brukt på Oslo lufthavn, Gardermoen.
Bagtrax er skinnegående vogner på hjul, som med framdrift av lineære elektromotorer sorterer bagasje.
Systemet er patentert av Vanderlande Industries Nederland.

## Eksterne lenker
* Om systemet på produsentens hjemmesider
All We Know Is Falling

***All We Know Is Falling*** er debutalbumet til bandet Paramore. 

Albumet ble utgitt i USA 26. juli 2005, og 24. april 2006 i Storbritannia. Det ble spilt inn på bare tre uker. I september 2005 ble en spesiell japansk utgivelse gitt ut. Den inneholdt en ikke-utgitt sang; «Oh, Star». Bassisten i Paramore, Jeremy Davis, spiller kun bass på sangen «Here We Go Again».

## Sporliste
# «All We Know» – 3:13
# «Pressure» – 3:05
# «Emergency» – 4:00
# «Brighter» – 3:43
# «Here We Go Again» – 3:46
# «Never Let This Go» – 3:40
# «Whoa» – 3:21
# «Conspiracy» – 3:42
# «Franklin» – 3:18
# «My Heart» – 3:59
#;Japansk bonusspor
# «Oh, Star»  – 3:50

## Singler
*Singelen *«Pressure»* ble gitt ut 26. juli 2005. Temaet i musikkvideoen er om presset det er i å være tenåring. Videoen handler om en gutt og en jente som er kjærester. Begge hater jobben sin; gutten jobber på en fastfood restaurant, og jenta jobber hos et dårlig modellbyrå, som nekter henne å gjøre ting hun liker å gjøre. Dette skjer mellom klipp av bandet som opptrer. Til slutt bestemmer gutten seg for å slutte, og drar for å besøke jenta, men hun er for opptatt med å jobbe. Derfor bestemmer gutten seg for å utløse sprinkleranlegget i bygningen. Alle i bygningen løper ut, unntatt jenta, som sitter igjen i stolen sin og nyter vannet. Til slutt kommer gutten og jenta seg ut og videoen slutter.
* Singelen *«Emergency»* ble gitt ut 16. oktober 2005. Sangen, som er skrevet av Hayley Williams, handler om at kjærligheten nå til dags blir tatt for gitt og at forhold virkelig er i krise. Den ble skrevet i en tid da foreldrene til Williams holdt på å bli skilt/gjøre det slutt, og hun måtte se dette skje foran henne. Som et barn hadde hun ikke makt til å gjøre noe med det. I et intervju med *Alternative Press* sa hun: "jeg husker faktisk at jeg gikk ut av døren med moren min den kvelden, mens jeg stod mellom foreldrene mine og ropte "hold kjeft! Hold kjeft! Hold kjeft!" De fillete klærne og de blodige ansiktene medlemmene i bandet har på seg i videoen representerer "emosjonell bagasje", som Williams sa i et intervju. 
* Singelen *«All We Know»* ble utgitt 21. februar 2006. Sangteksten i sangen er basert på bortgangen til bassist Jeremy Davis, som senere kom tilbake, og skilsmissen til foreldrene til Williams. I videoen ser vi klipp fra en konsert og diverse bilder av bandet som springer rundt i byen og backstage på konserten deres. Den er lik en av de andre singlene *Hallelujah,* som ble utgitt på deres andre album *[[Riot!]]*, i 2007.

## Personell
*Hayley Williams – Vokal
*Josh Farro – Gitar, vokal
*Zac Farro – Trommer
*Jeremy Davis – Bassgitar
*Jason Bynum – Rytmegitar (Han sluttet i bandet i 2005.)

## Referanser


## Eksterne lenker
*
Atlético Petróleos de Luanda

**Atlético Petróleos Luanda**, mest kjent under navnet **Petro Atlético**, er en angolansk fotballklubb som ble etablert i 1980. Klubben er lokalisert i hovedstaden Luanda og spiller sine hjemmekamper på Estádio da Cidadela.

Klubben har vunnet den angolanske ligaen hele 19 ganger og den angolanske cupen 15 ganger. 

Stjernespilleren Manucho Gonçalves kommer fra Petro Atlético. Han spilte 78 kamper og scoret 34 mål for Petro Atlético.
Girabola

**Girabola** er navnet på den nasjonale fotballserien i Angola. Serien blir organisert av det angolanske fotballforbundet (Federação Angolana de Futebol (FAF). Serien ble etablert i 1979 og besto første året av tjuefire lag inndelt i fire grupper på seks lag hver. I 1980 konkurrerte de fjorten beste lagene fra fjorårssesongen. Siste gang ligaen ble spilt med fjorten lag var i 1990. I 2011 vil ligaen bestå av 16 lag. 

Atlético Petróleos Luanda er klubben som har vunnet serien flest ganger med sine 15 mesterskap, sist gang i 2009. I 2010 ble ligaen vunnet av Interclube Luanda. 

## CAF-ranking (2021/22)
*CAF rangerer ligaene etter de siste fem års prestasjoner i [[Afrikas Champions League]] og [[CAF Confederation Cup]].*

## Vinnere

* 1979 – Primeiro de Agosto
* 1980 – Primeiro de Agosto
* 1981 – Primeiro de Agosto
* 1982 – Atlético Petróleos de Luanda
* 1983 – Primeiro de Maio
* 1984 – Atlético Petróleos de Luanda
* 1985 – Primeiro de Maio
* 1986 – Atlético Petróleos de Luanda
* 1987 – Atlético Petróleos de Luanda
* 1988 – Atlético Petróleos de Luanda
* 1989 – Atlético Petróleos de Luanda
* 1990 – Atlético Petróleos de Luanda
* 1991 – Primeiro de Agosto
* 1992 – Primeiro de Agosto
* 1993 – Atlético Petróleos de Luanda
* 1994 – Atlético Petróleos de Luanda
* 1995 – Atlético Petróleos de Luanda
* 1996 – Primeiro de Agosto
* 1997 – Atlético Petróleos de Luanda
* 1998 – Primeiro de Agosto
* 1999 – Primeiro de Agosto
* 2000 – Atlético Petróleos de Luanda
* 2001 – Atlético Petróleos de Luanda
* 2002 – Atlético Sport Aviação
* 2003 – Atlético Sport Aviação
* 2004 – Atlético Sport Aviação
* 2005 – Sagrada Esperança
* 2006 – Primeiro de Agosto
* 2007 – Interclube
* 2008 – Atlético Petróleos de Luanda
* 2009 – Atlético Petróleos de Luanda
* 2010 – Interclube
* 2011 – Libolo
* 2012 – Libolo
* 2013 – Kabuscorp
* 2014 – Libolo
* 2015 – Libolo
* 2016 – Primeiro de Agosto
* 2017 – Primeiro de Agosto
* 2018 – Primeiro de Agosto
* 2018/19 – Primeiro de Agosto
* 2019/20 – *Avlyst*
* 2020/21 – 
* 2021/22 – 
* 2022/23 – 

## Referanser


## Eksterne lenker
*
Danckert Krohns stiftelse

**Danckert Krohns stiftelse** ligger i Kong Oscarsgate 54 i Bergen.

## Historie
Den senbarokke bygningen med hovedbygg og sidefløyer ble oppført i 1789. Stiftelsen ble opprettet ved gavebrev i 15. mai 1785 av hoffagent Danckert Danckertsen Krohn (1726&ndash;1795) og hans andre hustru Johanne Margrethe von der Ohe. Det barnløse ekteparet overførte eiendommen og 26&nbsp;000 riksdaler til den «milde stiftelsen». Danckert Krohns stiftelse, bygningen og midlene, skulle brukes til trengende eldre ektefolk, enker eller enkemenn fra borger- og embedsstanden.

Krohns gavebrev omfattet 26 000 riksdaler, en tomten på 4,2 dekar og et bygg kjøpt på auksjon etter det nedlagte salpeterverket. Rester av murene rundt verksanlegget ble brukt til hagemuren som avgrenser stiftelsen mot sør. 

Stiftelsen fikk 14 enkeltrom med plass til 14 personer, hvert på 11 kvadratmeter, pluss felleskjøkken og stue med grue. Viktig var derfor brannbøtten i lær fra 1789, som henger utenfor stuedøren. Det opprinnelige innboet er ikke bevart, men en har fått låne møbler fra Gamle Bergen. Beboerne måtte gjennom en test før de fikk lov å flytte inn, og bønnemøtene måtte overholdes. På sin fødselsdag ga alltid Krohn beboerne to riksdaler hver; og da arven etter ham tok slutt, gikk velstående kjøpmenn inn og finansierte videre drift.  

Bygningen ble fredet av riksantikvaren i 1927. Bak bygningen oppførte stiftelsen en ny bygning med 19 trygdeboliger i 1939. Denne var oppført i mur og tegnet av Egill Reimers.

I 1964 var stiftelsen dømt til å rives, men riksantikvaren og Fortidsminneforeningen gikk sammen om å sikre bevarelse.   

Den gamle hovedbygningen fikk et nytt tilbygg tegnet av arkitektene Peter Andersen, Johan L. Andersen og Kjell H. Irgens i 1971. Hovedbygningen ble samtidig rehabilitert av det samme arkitektkontoret. Dette arbeidet ble belønnet med diplom fra *[[Europa Nostra]]* i 1980.

Fil:Danckert Krohns stiftelse portal.jpg|Portal.
Fil:Danckert Krohns stiftelse doorhandle.jpg|Dørvrider og nøkkelskilt i rokokko.

## Referanser


## Eksterne lenker
*
Max Adler

**Max Adler** (1873–1937) var en østerriksk politiker og filosof. Adler var professor i filosofi og en ledende personlighet innen austromarxismen. 

## Liv og virke
Adler var blant grunnleggerne av sosialdemokratiet i Østerrike. Han var aktiv i det sosialdemokratiske partiet SDAP, der han sto på venstresiden. Han var blant dem som sterkest kritiserte det flertallet i parlamentsgruppen til det tyske sosialdemokratiske partiet. Disse støttet krigføringen under den første verdenskrigen.  

Adlers filosofiske arbeid gikk ut på å prøve å slå sammen kantiansk tilstandsanalyse, med den marxistiske samfunnsteorien. Med dette stod han i motsetning til dem som mente seg å være ortodokse marxister, som Karl Kautsky og Vladimir Lenin. 

Han arbeidet også med marxistisk statsteori, og forholdet mellom politisk og sosialt demokrati. Det sosiale demokratiet får man først i det klasseløse samfunnet, mente Adler. Andre former for demokrati er bare politisk, og derfor fremdeles en form for klasseherredømme, eller klassediktatur. Adler var derfor heller ikke redd for benevningen «proletariatets diktatur», selv om han tok avstand fra bolsjevikenes misbruk av uttrykket. En annen ledende austromarxist, hans nære venn Otto Bauer, ville for øvrig ikke bruke uttrykket fordi det så lett ble misforstått. 

Bauer fikk flertall på kongressen i Linz i 1926, da blant annet spørsmålet om «proletariatets diktatur», og demokrati ble drøftet. SDAPs Linz–program fra 1926, er nevnt som uttrykk for austromarxistenes venstresosialistiske syn.

## Referanser
Kinnpiercing

**Kinnpiercing** (også kjent som **cheek piercing** og **sedgwick-piercing** etter Edie Sedgwick) er en ansiktspiercing, der piercingen er satt gjennom kinnet.

Den vanligste varianten av kinnpiercing går gjennom vevet og inn i munnhulen.

Plasseringen er vanligvis symmetrisk på hver sidene av ansiktet, midt i kinnhulen.

## Historie
Kinn-piercing er vanlig som et rituale i alle verdenshjørner i både primitive og moderne-kulturer. Det mest kjente ritualet er i den årlige vegetar festivalen i Phuket. 

I filmen 300 (2007) hadde flere av perserne inkludert Xerxes I kinn-piercing.

## Eksterne lenker
*
Body Modification Ezine

**Body Modification Ezine** (mest kjent som **BME**) er det eldste online-tidsskriftet der hovedfokuset er på tatovering, piercing og scarification.

## Historie
Det ble grunnlagt av Shannon Larratt i 1994. 

Medlemmer av magazinet startet og sponser encyclopediaet BMEzine.

## Kontroversi
Tidsskriftet er blokkert av mange internett-filtre, samt på enkelte arbeidsplasser for å beskytte barn fra nakenhet og tortur. Nettsidene er også sperret av det tyske organet Bundesprüfstelle für jugendgefährdende Medien i 1999 som «skadelig for ungdommen». I desember 2005 prøvde Tyskland også å fjerne tidsskriftet som søkeresultat i søkemotoren Google.

## Referanser


## Eksterne lenker
* 
* BMEvideo.com 
* ModBlog.BMEzine.com
* The BME Encyclopedia
* *[https://web.archive.org/web/20061115155918/http://smallworldpodcast.com/?p=362 Intevju med Shannon Larratt fra BMEzine]* - small WORLD Podcast 2006
Christian Koren Rytter

**Christian Koren Rytter** (født 3. april 1920, død 14. desember 2012) var en norsk skipsreder. Han ble sivilingeniør NTH i 1947 og fikk jobb i NRK. I perioden 1947 til 1950 var han i USA for å studere TV og FM-kringkasting. Siden kom han tilbake til NRK for å forberede de første TV-sendingene i NRK-TV i 1954. Samme år sluttet han i NRK og fikk jobb hos Elektrisk Bureau før han i 1956 begynte i familierederiet L. Gill-Johannesen. Han har vært medlem av hovedstyret i Norges Rederforbund og formann i kontrollrådet i Det Norske Veritas og hatt flere andre verv. I 1989 ble han utnevnt til Ridder 1. klasse av St. Olavs Orden for fortjeneste av skipsteknisk forskning.

## Bibliografi
* 
* *Hva er fjernsyn?* 1953

## Referanser
Until It Sleeps

**Until It Sleeps** er den første singlen og det fjerde sporet på Metallicas album fra 1996, Load. Sangen ble skrevet og komponert av bandets trommeslager og vokalist Lars Ulrich og James Hetfield.

## Demoversjon
Demoen til sangen het "F.O.B.D", fordi melodien minte bandeten om Soundgarden sangen, "Fell on Black Days". Demoversjonen hadde ikke vokaler, men heller nynning av vokalist Hetfield der hvor lyrikk var planlagt.

## Live
Until it Sleeps er en av få sanger som fortsatt spilles fra Load/ReLoad era-en til Metallica. Den har blitt spilt over 200 ganger og er den nest mest spilte sangen fra Load, kun forbigått av King Nothing.
Sangen var også en del av bandets S&M oppsetning, som ble akkompagnert av San Francisco symfoniorkester og Michael Kamen. 

## Sangtekst
Teksten til sangen ble skrevet av vokalist James Hetfield, som en forsonning med foreldrenes død av kreft. Hetfield slet voldsomt med tapet av foreldrene og har skrevet mange sanger om dette temaet. Hetfield håpet også når han skrev sangen at mange fans og andre også kunne relatere til temaet i sangen.

## Musikkvideo
Videoen til sangen er basert på et bilde av den bibelske hendelsen hvor Adam begår sin første synd. Videoen følger dette kristne temaet gjennom hele videoen. En kan f. eks se Jesus hengende på korset. Grunnet videoen er det mange som føler at sangen representerer forsoning etter å ha syndet.

## Listeplassering og Salg
Sangen er bandets femte mest suksessfulle hvis en betrakter salgstall, og ble sertifisert gull i USA av RIAA 6. august 1996. Sangen er også den av bandet har kommet høyest på hitlistene I USA. Den 1. juni 1996 klatret Until it Sleeps opp på femteplass på Billboard listen, hvor den forble i 4 uker. Sangen var også bandets første nr. 1 på Billboard Mainstream Rock chart.

## Referanser


## Eksterne lenker
*
Alt Camp

**Alt Camp** er et comarca i Catalonia, hvis hovedstad er Valls. 

Det grenser i nord til Vallès Occidental og Vallès Oriental, i øst til Maresme og Middelhavet, i sør til Tarragonès, og i vest og sør til Baix Camp.

Alt Camp har 42&nbsp;586 innbyggere og et areal på 538,01 km². 

## Kommuner
Alt Camp er delt inn i følgende 23 kommuner (*municipis*):

* Aiguamúrcia (864 innbyggere) 
* Alcover (4 731) 
* Alió  (368) 
* Bràfim  (674) 
* Cabra del Camp (1 011) 
* Figuerola del Camp (330) 
* Els Garidells (198) 
* La Masó (287) 
* El Milà (177) 
* Montferri (323) 
* Mont-ral (182) 
* Nulles (414) 
* El Pla de Santa Maria (2 045) 
* El Pont d'Armentera (604) 
* Puigpelat (891) 
* Querol (533) 
* La Riba (710) 
* Rodonyà (504) 
* El Rourell (362) 
* Vallmoll (1 529) 
* Valls (23 948) 
* Vilabella (789) 
* Vila-rodona (1 112) 

## Eksterne lenker
* Consell Comarcal de l'Alt Camp
Alt Empordà

**Alt Empordà** er et comarca i Catalonia, hvis hovedstad er Figueres. 

Det grenser i nord til Vallespir og Rosselló, i øst til Middelhavet, i sør til Baix Empordà og Gironès og Pla de l'Estany, og i vest til Garrotxa.

Alt Empordà har 129&nbsp;158 innbyggere og et areal på 1357,53 km². 

## Kommuner
Alt Empordà er delt inn i følgende 68 kommuner (*municipis*):

* Agullana (753 innbyggere) 
* Albanyà (137) 
* L'Armentera (783) 
* Avinyonet de Puigventós (1 361) 
* Bàscara (915) 
* Biure (245) 
* Boadella i les Escaules (228) 
* Borrassà (613) 
* Cabanelles (242) 
* Cabanes (916) 
* Cadaqués (2 806) 
* Cantallops (295) 
* Capmany (518) 
* Castelló d'Empúries (10 629) 
* Cistella (242) 
* Colera (592) 
* Darnius (537) 
* L'Escala (9 330) 
* Espolla (404) 
* El Far d'Empordà (510) 
* Figueres (41 115) 
* Fortià (605) 
* Garriguella (795) 
* Garrigàs (355) 
* La Jonquera (3 075) 
* Lladó (605) 
* Llançà (4 862) 
* Llers (1 144) 
* Masarac (269) 
* Maçanet de Cabrenys (722) 
* Mollet de Peralada (174) 
* Navata (1 023) 
* Ordis (366) 
* Palau de Santa Eulàlia (95) 
* Palau-saverdera (1 300) 
* Pau (568) 
* Pedret i Marzà (172) 
* Peralada (1 693) 
* Pont de Molins (440) 
* Pontós (201) 
* El Port de la Selva (947) 
* Portbou (1 307) 
* Rabós (182) 
* Riumors (189) 
* Roses (18 139) 
* Sant Climent Sescebes (503) 
* Sant Llorenç de la Muga (215) 
* Sant Miquel de Fluvià (710) 
* Sant Mori (163) 
* Sant Pere Pescador (1 878) 
* Santa Llogaia d'Àlguema (310) 
* Saus, Camallera i Llampaies (760) 
* La Selva de Mar (216) 
* Siurana d'Empordà (205) 
* Terrades (266) 
* Torroella de Fluvià (556) 
* La Vajol (109) 
* Ventalló (725) 
* Vila-sacra (508) 
* Vilabertran (844) 
* Viladamat (440) 
* Vilafant (5 193) 
* Vilajuïga (1 117) 
* Vilamacolum (293) 
* Vilamalla (1 106) 
* Vilamaniscle (172) 
* Vilanant (328) 
* Vilaür (142) 

## Eksterne lenker
*  Consell Comarcal de l'Alt Empordà
Alt Urgell

**Alt Urgell** er et comarca i Catalonia, hvis hovedstad er La Seu d'Urgell. 

Det grenser i nord til Andorra og Pallars Sobirà, i øst til Baixa Cerdanya, i sør til Solsonès og Noguera, og i vest til Pallars Jussà.

Alt Urgell har 21&nbsp;566 innbyggere og et areal på 1447,48 km². 

## Kommuner
Alt Urgell er delt inn i følgende 19 kommuner (*municipis*):

* Alàs i Cerc (396 innbyggere)
* Arsèguel (97) 
* Bassella (255) 
* Cabó (104) 
* Cava (55) 
* Coll de Nargó (626) 
* Estamariu (122) 
* Fígols i Alinyà (265) 
* Josa i Tuixén (172) 
* Montferrer i Castellbò (983) 
* Oliana (1 938) 
* Organyà (959) 
* Peramola (370) 
* El Pont de Bar (191) 
* Ribera d'Urgellet (946) 
* La Seu d'Urgell (12 703) 
* Les Valls d'Aguilar (314) 
* Les Valls de Valira (875) 
* La Vansa i Fórnols (195) 

## Eksterne lenker
* Consell Comarcal de l'Alt Urgell
Byrkjelo stadion

**Byrkjelo stadion** er et kombinert idrettsanlegg for fotball og friidrett på Byrkjelo i bygda Breim i Gloppen kommune. Anlegget ble i 1981 oppgradert med kunststoffdekket spurtan på løpebanen på halvmånen i søndre sving. Fotballbanen har gressmatte. Stadionet var opprinnelig hjemmebanen til det lokale idrettslaget Indre Breim Idrettslag, men etter sammenslåingen av idretten i Breim, er dette nå hovedanlegget til Breimsbygda idrettslag og hjemmebanen til Gloppen Friidrettslag.

Stadionet har tribune langs den vestlige langsiden. Like ved banen ligger Breim skole. Skolens garderobeanlegg nyttes ved arrangementer på Byrkjelo stadion.

Året etter utbyggelsen av det nye anlegget, ble det utnevnt til fylkesanlegg for friidrett i Sogn og Fjordane. Samme år fikk ble det årlige friidrettssevnet Byrkjelo Games sin oppstart. Over de neste tjue årene trakk stevnet både olympiske mestre og verdensmestre. 

Hovedmesterskapet (NM) i friidrett ble arrangert på Byrkjelo stadion i 1988, 1999 og 2018.

## Eksterne lenker
* 
* stadionsiden.com
Alta Ribagorça

**Alta Ribagorça** er et comarca i Catalonia, hvis hovedstad er El Pont de Suert. 

Det grenser i nord til Val d'Aran, i øst til Pallars Sobirà, i sør til Pallars Jussà.

Alta Ribagorça har 4&nbsp;123 innbyggere og et areal på 426,86 km². 

## Kommuner
Alta Ribagorça er delt inn i følgende 3 kommuner (*municipis*):

* La Vall de Boí (1 062 innbyggere)
* El Pont de Suert (2 725) 
* Vilaller (644) 

## Eksterne lenker
* Consell Comarcal de l'Alta Ribagorça
Baix Camp

**Baix Camp** er et comarca i Catalonia, hvis hovedstad er Reus. 

Det grenser i nord til Conca de Barberà, i øst til Alt Camp og Tarragonès, i sør til Middelhavet og Baix Ebre, og i vest til Priorat og Ribera d'Ebre.

Baix Camp har 167&nbsp;889 innbyggere og et areal på 697,07 km². 

## Kommuner
Baix Camp er delt inn i følgende 28 kommuner (*municipis*):

* L'Albiol (377 innbyggere)
* L'Aleixar (862) 
* Alforja (1 730) 
* Almoster (1 286) 
* Arbolí (113) 
* L'Argentera (143) 
* Les Borges del Camp (1 965) 
* Botarell (998) 
* Cambrils (29 112) 
* Capafonts (122) 
* Castellvell del Camp (2 474) 
* Colldejou (187) 
* Duesaigües (234) 
* Febró, la (56) 
* Maspujols (542) 
* Montbrió del Camp (1 917) 
* Mont-roig del Camp (10 292) 
* Prades (649) 
* Pratdip (760) 
* Reus (104 835) 
* Riudecanyes (973) 
* Riudecols (1 194) 
* Riudoms (6 149) 
* La Selva del Camp (5 097) 
* Vandellòs i l'Hospitalet de l'Infant (5 420) 
* Vilanova d'Escornalbou (502) 
* Vilaplana (613) 
* Vinyols i els Arcs (1 594) 

## Eksterne lenker
*  Consell Comarcal del Baix Camp
Sylvspente boots

***Sylvspente boots*** er det første albumet til den norske gruppen Hellbillies. Hellbillies har på denne platen gitt ut sanger der de har laget norsk tekst på amerikanske låter. På senere album har guppen produsert det meste av musikken selv også. 

Platen ble spilt inn i studio S2/K2, NRK Buskerud Solbergelva i perioden november 1991 – februar 1992, og ble gitt ut 27. august 1992.

## Sporliste
# «Nyskild far» (1.54) – («Hello Trouble») – (Eddie McDuff/Orville Couch/Arne Moslåtten)
# «Ho Birgjit Lien» (3.21) – («Sweet Rosie Jones») – (Buck Owens/Arne Moslåtten)
# «Biologisk bonde» (2.08) – («Fishing Into Mississippi») – (Bob Morris/Arne Moslåtten)
# «Eitt skot te» (4.15) – («One More Shot») – (Paul Kennerley/Arne Moslåtten)
# «Heime høvde 'kji eg» (2.52) – («Honky Tonk Man») – (Johnny Horton/Tillman Franks/Howard Hausey/Arne Moslåtten)
# «Eg rykte upp mine røter» (3.20) – («The Plainsman») – (Trad. Arr. Trevor Lucas, Arne Moslåtten)
# «Aksjon på Ål» (2.29) – («The Race Is On») – (Don Rollins/Arne Moslåtten)
# «Goffa min va handelskar» (2.13) – («Grandpa was a Carpenter») – (John Prine/Arne Moslåtten)
# «Heite Hilde» (4.38) – («Please, Please Baby») – (Dwight Yoakam/Arne Moslåtten)
# «Rakafisk» (3.06) – («Guitars and Cadillacs») – (Dwight Yoakam/Arne Moslåtten)
# «Ikkje grav meg ned» (2.49) – («Please Don't Bury Me») – (John Prine/Arne Moslåtten)
# «Arket mitt æ kvitt» (2.29) – («I Quit») – (Vince Gill/Max D. Barnes/Arne Moslåtten)
(Opprinnelig navn på låt oppgitt i parentes.)

## Medvirkende
### Hellbillies
* Aslag Haugen - sang, akustisk gitar
* Lars Håvard Haugen - sang, elektrisk gitar, mandolin, slidegitar, akustisk gitar
* Arne Moslåtten - trekkspill, synthesizer, tekstforfatter
* Arne Henry Sandum - bass
* Bjørn Gunnar Sando - trommer, perkusjon
### Andre medvirkende
* Jan Erik Kongshaug - tekniker, miksing
* Svein Flatåker - auksjonarius på *Aksjon på Ål*
* Tor Magne Hallibakken - produsent, tekniker, miksing
* Sverre Reiten - tekniker
* Tordis Gauteplass - tekniker
* Trond Andersson - grafisk design
Lars Christensen

**Lars Christensen** (født 6. april 1884 i Sandar i Vestfold, død 10. desember 1965 i New York) var en norsk hvalfangstreder og konsul. Han utrustet ni vitenskapelige ekspedisjoner til Antarktis og deltok selv på fire av dem, sammen med sin hustru Ingrid Christensen, som ble den første kvinnen som satte sin fot på fastlands-Antarktis.

## Liv og virke

Christensen begynte som skipsreder i Sandefjord 1907 og ble fra 1909 aktiv i norsk hvalfangst. Fra 1920 satt han i ledelsen for A/S Thor Dahl, samt flere andre hvalfangstselskaper og Framnæs Mekaniske Værksted.

Christensen finansierte blant annet de fire Norvegia-ekspedisjonene med selfangeren «Norvegia» i tidsperioden 1927-31. Den første ekspedisjonen annekterte Bouvetøya for Norge 1. desember 1927. Selfangeren «Norvegia» var moderskip for den første flyvning inn over Antarktis, seilte hele Antarktika rundt og kom hjem til Norge 15. mai 1931.

Under andre verdenskrig var Christensen i seks år finansråd ved den norske ambassade i Washington i USA og medlem av rådet i Nortraship.

I 1917 ble han utnevnt til Kommandør av Dannebrogordenen. Han ble i 1931 utnevnt til Ridder av St. Olavs Orden og i 1944 fikk han Kommandørkorset med Stjerne av St. Olavs orden. I tillegg var han Kommandør av Vasaordenen og den av den franske Æreslegionen. Han var innehaver av Haakon VIIs Frihetskors, Gunnerusmedaljen, Det Kongelige Norske Videnskabers Selskabs gullmedalje og American Geographical Societys Livingstonemedalje.

Christensen var æresdoktor ved St. Olaf College i Minnesota og æresmedlem i Det Norske Geografiske Selskab og i Det Kongelige Norske Videnskabers Selskab i Trondheim. Han er æresborger av Granby i Quebec i Canada.

Christensen donerte blant annet Hvalfangstmuseet i Sandefjord og Sjøfartsmuseet.

## Oppkallinger
En redningsskøyte og flere steder i Antarktis er oppkalt etter ham, blant annet:
* Lars Christensen-toppen på Peter I Øy
* Lars Christensen Land, også kjent som MacRobertson Land
* Lars Christensen kyst i australsk sektor
* Christensenbreen på Bouvetøya
*Larsøya ved Bouvetøya
* RS «Lars Christensen» (1972–2007), Redningskøyte

## Referanser


## Eksterne lenker
* Norskpolarhistorie.no: Side om Lars Christensen 
* Lardex.no: Konsul Lars Christensen in memoriam . Skrevet av lektor Joh. N. Tønnesen i *Norsk Hvalfangst-Tidende*
Baix Ebre

**Baix Ebre** er et comarca i Catalonia, hvis hovedstad er Tortosa. 

Det grenser i nord til Baix Camp, Ribera d'Ebre og Terra Alta, i øst til Middelhavet, i sør til Montsià, og i vest til Terra Alta og Matarranya.

Baix Camp har 74&nbsp;962 innbyggere og et areal på 991,6 km². 

## Kommuner
Baix Ebre er delt inn i følgende 14 kommuner (*municipis*):

* L'Aldea (3 927 innbyggere)
* Aldover (946) 
* Alfara de Carles (389) 
* L'Ametlla de Mar (7 071) 
* L'Ampolla (2 662) 
* Benifallet (808) 
* Camarles (3 479) 
* Deltebre (11 063) 
* Paüls (607) 
* El Perelló (2 895) 
* Roquetes (7 689) 
* Tivenys (926) 
* Tortosa (34 832) 
* Xerta (1 296) 

## Eksterne lenker
*  Consell Comarcal del Baix Ebre
Comarques i Catalonia

Catalonia er delt inn i følgende 41 comarques:

* Alt Camp
* Alt Empordà
* Alt Penedès
* Alt Urgell
* Alta Ribagorça
* Anoia
* Bages
* Baix Camp
* Baix Ebre
* Baix Empordà
* Baix Llobregat
* Baix Penedès
* Baixa Cerdanya
* Barcelonès
* Berguedà
* Conca de Barberà
* Garraf
* Garrigues
* Garrotxa
* Gironès
* Maresme
* Montsià
* Noguera
* Osona
* Pallars Jussà
* Pallars Sobirà
* Pla de l'Estany
* Pla d'Urgell
* Priorat
* Ribera d'Ebre
* Ripollès
* Segarra
* Segrià
* La Selva
* Solsonès
* Tarragonès
* Terra Alta
* Urgell
* Val d'Aran
* Vallès Occidental
* Vallès Oriental
Baix Empordà

**Baix Empordà** er et comarca i Catalonia, hvis hovedstad er La Bisbal d'Empordà. 

Det grenser i nord til Alt Empordà, i øst til Middelhavet, i sør til La Selva, og i vest til Gironès.

Baix Empordà har 126&nbsp;450 innbyggere og et areal på 701,69 km². 

## Kommuner
Baix Empordà er delt inn i følgende 36 kommuner (*municipis*):

* Albons (625 innbyggere)
* Begur (4&nbsp;086) 
* Bellcaire d'Empordà (651) 
* La Bisbal d'Empordà (9&nbsp;593) 
* Calonge (10&nbsp;009) 
* Castell-Platja d'Aro (9&nbsp;766) 
* Colomers (203) 
* Corçà (1&nbsp;255) 
* Cruïlles, Monells i Sant Sadurnيíde l'Heura (1&nbsp;291) 
* Foixà (324) 
* Fontanilles (163) 
* Forallac (1&nbsp;736) 
* Garrigoles (166) 
* Gualta (349) 
* Jafre (403) 
* Mont-ras (1&nbsp;859) 
* Palafrugell (21&nbsp;412) 
* Palamós (17&nbsp;400) 
* Palau-sator (289) 
* Pals (2&nbsp;540) 
* Parlavà (380) 
* La Pera (426) 
* Regencós (326) 
* Rupià (223) 
* Sant Feliu de Guíxols (21&nbsp;155) 
* Santa Cristina d'Aro (4&nbsp;547) 
* Serra de Daró(190) 
* Tallada d'Empordà (395) 
* Torrent (191) 
* Torroella de Montgrí (10&nbsp;924) 
* Ullà (1&nbsp;019) 
* Ullastret (218) 
* Ultramort (196) 
* Vall-llobrega (778) 
* Verges (1&nbsp;175) 
* Vilopriu (187) 

## Eksterne lenker
*
Baix Penedès

**Baix Penedès** er et comarca i Catalonia, hvis hovedstad er El Vendrell. 

Det grenser i nord til Alt Camp, i øst til Alt Penedès og Garraf, i sør til Middelhavet, og i vest til Tarragonès.

Baix Penedès har 90&nbsp;891 innbyggere og et areal på 296,24 km². 

## Kommuner
Baix Penedès er delt inn i følgende 14 kommuner (*municipis*):

* Albinyana (2 200 innbyggere)
* L'Arboç (5 063) 
* Banyeres del Penedès (2 696) 
* Bellvei (1 840) 
* La Bisbal del Penedès (3 142) 
* Bonastre (584) 
* Calafell (21 871) 
* Cunit (11 102) 
* Llorenç del Penedès (2 085) 
* Masllorenç (503) 
* El Montmell (1 341) 
* Sant Jaume dels Domenys (2 136) 
* Santa Oliva (2 988) 
* El Vendrell (33 340) 

## Eksterne lenker
*  Consell Comarcal del Baix Penedès
Marne-Nordsjøs amt

**Marne-Nordsjøs amt** (tysk: *Amt Marne-Nordsee*) er et amt i Ditmarsken i den tyske delstaten Schleswig-Holstein. Amtets administrasjon ligger i Marne, som også er amtets eneste by.

Marne-Nordsjøs amt ligger i det kystnære og lavtliggende marsklandskapet i Sør-Ditmarsken, og landskapet regnes som fruktbart og svært velegnet for jordbruk. Turisme, vindkraft og fiskeri utgjør også viktige deler av økonomien. I tillegg dagpendler mange av amtets innbyggere til byer som Brunsbüttel, Meldorf og Itzehoe.

## Administrativ historikk
Hele Marne menighet utgjorde opprinnelig en sognekommune. I 1934 ble sognekommunen delt, så Marne ble en amtsfri by og landsbyene ble egne kommuner under Marnelands amt.

De store, raskt voksende polderne ble administrert for seg: Friedrichskoog (eller Dieksanderkoog) ble en amtsfri kommune, og Kronprinzenkoog, Kaiser-Wilhelm-Koog og Neufelderkoog ble egne kommuner i Kronprinzenkoogs amt.

Kronprinzenkoogs amt ble slått sammen med Marnelands amt i 1970.

I 2008 ble Marnelands amt, den amtsfrie byen Marne og den amtsfrie kommunen Friedrichskoog ble slått sammen til Marne-Nordsjøs amt, som ledd i en større forvaltningsreform i delstaten.

## Inndeling
Marne-Nordsjøs amt består av 13 kommuner, hvorav én har bystatus. Folketall per 31. mars 2010 (Statistikamt Nord):

*Diekhusen-Fahrstedt (747)
*Friedrichskoog (2&nbsp;438)
*Helse (931)
*Kaiser-Wilhelm-Koog (374)
*Kronprinzenkoog (882)
*Marne (by) (5&nbsp;882)
*Marnerdeich (349)
*Neufeld (650)
*Neufelderkoog (136)
*Ramhusen (159)
*Schmedeswurth (213)
*Trennewurth (258)
*Volsemenhusen (355)

## Referanser


## Litteratur
*

## Eksterne lenker
*
Heino Kruus

**Heino Kruus** (russisk: **Хейно Рихардович Крууc**; født 30. september 1926 i Tallinn, død 24. juni 2012) var en estisk basketballspiller som deltok for Sovjetunionen i De olympiske leker i 1952 i Helsingfors.

Kruus vant en olympisk sølvmedalje i basketball under OL 1952 i Helsingfors. Han var med på det sovjetiske laget som kom på andreplass i basketturneringen bak USA. Det var tredje gang basketball sto på det olympiske programmet, 23 lag deltok i turneringen som ble avviklet fra 14. juli til 2. august 1952. Sovjetunionen vant semifinalen over Uruguay 61–57, men i finalen tapte de mot USA 25–36. Kruus spilte alle åtte kamper i OL-turneringen.

Han ble europamester i basketball to ganger med Sovjetunionen, 1951 og 1953.

## Referanser


## Eksterne lenker
*
Baixa Cerdanya

**Baixa Cerdanya** er et comarca i Catalonia, hvis hovedstad er Puigcerdà. 

Det grenser i nord til Alta Cerdanya, i øst til Ripollès, i sør til Berguedà, og i vest til Alt Urgell og Andorra. 
Byen Llívia er en spansk eksklave i Frankrike.

Baixa Cerdanya har 17&nbsp;744 innbyggere og et areal på 546,57 km². 

## Kommuner
Baixa Cerdanya er delt inn i følgende 17 kommuner (*municipis*):

* Alp (1 576 innbyggere)
* Bellver de Cerdanya (2 014) 
* Bolvir (329) 
* Das (193) 
* Fontanals de Cerdanya (446) 
* Ger (444) 
* Guils de Cerdanya (452) 
* Isòvol (278) 
* Lles de Cerdanya (220) 
* Llívia (1 388) 
* Meranges (87) 
* Montellà i Martinet (597) 
* Prats i Sansor (213) 
* Prullans (246) 
* Puigcerdà (8 949) 
* Riu de Cerdanya (112) 
* Urús (200) 

## Eksterne lenker
* 
*  Consell Comarcal de la Baixa Cerdanya
James Gregory (fangevokter)

**James Gregory** (født 7. november 1941, død 2003) var en sørafrikansk fangevokter kjent for å ha vært brevsensor og fengselsvakt på Robben Island for blant annet Nelson Mandela. Han skrev boken Goodbye Bafana: Nelson Mandela, My Prisoner, My Friend, som ble filmatisert under navnet *[[Farvel Bafana]]* i 2007, der ble han spilt av Joseph Fiennes.

Han døde i 2003 etter en lang kamp mot kreft.

## Referanser
Caroline Bonaparte

**Caroline Bonaparte** (født 25. mars 1782 i Ajaccio, død 18. mai 1839 i Firenze) var den yngre søster av den kjente franske keiseren Napoléon Bonaparte.

Caroline Bonaparte ble født i Ajaccio, Korsika. Hun flyttet til Frankrike med sin familie i 1793 under den franske revolusjon. Den 20. januar 1800 giftet hun seg med en av brorens generaler Joachim Murat. 

## Referanser


## Eksterne lenker
*
Ilmar Kullam

**Ilmar Kullam** (født 15. juni 1922 i Tartu, død 2. november 2011) var en sovjetisk basketballspiller som deltok i de olympiske leker 1952 i Helsingfors.

Kullam vant en olympisk sølvmedalje i basketball under OL 1952 i Helsingfors. Han var med på det sovjetiske laget som kom på andreplass i basketturneringen bak USA. Det var tredje gang som basketball sto på det olympiske programmet, tjuetre lag deltok i turneringen som ble avviklet i perioden 14. juli til 2. august 1952. Sovjetunionen vant semifinalen over Uruguay med 61-57, men i finalen tapte de mot USA med 25-36. Kullam spilte alle åtte kampene i OL-turneringen.

Han ble europamester i basketball tre ganger med Sovjetunionen, 1947, 1951 og 1953.

## Referanser


## Eksterne lenker
*
Conca de Barberà

**Conca de Barberà** er et comarca i Catalonia, hvis hovedstad er Montblanc. 

Det grenser i nord til Segarra og Urgell, i øst til Anoia, i sør til Alt Camp og Baix Camp, og i vest til Priorat og Garrigues.

Conca de Barberà har 20&nbsp;057 innbyggere og et areal på 650,24 km². 

## Kommuner
Conca de Barberà er delt inn i følgende 22 kommuner (*municipis*):

* Barberà de la Conca (503) 
* Blancafort (414) 
* Conesa (141) 
* Espluga de Francolí (3 857) 
* Forès (57) 
* Llorac (116) 
* Montblanc (6 767) 
* Passanant i Belltall (174) 
* Les Piles (196) 
* Pira (475) 
* Pontils (139) 
* Rocafort de Queralt (264) 
* Santa Coloma de Queralt (3 035) 
* Sarral (1 596) 
* Savallà del Comtat (72) 
* Senan (46) 
* Solivella (630) 
* Vallclara (108) 
* Vallfogona de Riucorb (157) 
* Vilanova de Prades (149) 
* Vilaverd (438) 
* Vimbodí i Poblet (1 052) 

## Eksterne lenker
*  Consell Comarcal de la Conca de Barberà
Medusa-piercing

**Medusa-piercing** er en type leppepiercing der piercingen er plassert i sentrum på overleppen i philtrum.

Den første pierceren som laget Medusa-piercinger var Tom Brazda.

## Navn
Medusa-piercingen hadde lenge ikke noe navn før en frisør fra Toronto ga den navn på 1990-tallet.

Denne piercingen har mange navn i forskjellige miljøer, blant annet **Philtrum-piercing**, **Cleft-piercing** og **Upbret-piercing** (motsatte av labrett).

## Systematikk
Medusa-piercing er mye lik både monroe-piercingen og labret-piercingen. En alternativ piercingstil av Medusa er cyberbitt-piercingen.

Medusa finnes i de to hovedvariantene:

## Behandling

### Utføring
Vanligvis brukes det samme smykke og piercing-teknikk i Medusa-piercingen som i labret-piercingen.

Medusa-piercingen blir vanligvis tatt fra huden inn i munnhulen av skjønnhetsgrunner, likevel er det minst smertefullt å ta piercingen fra munnhulen og ut av huden. Piercingen gror vanligvis til etter mellom to til tre måneder.

Det er også viktig å ikke treffe noen arterier under piercingen som er av stort antall i underleppen.
### Risiko
Risikoen ved denne piercingen er at den gror inn i leppen. Dette kan hindres ved riktig piercing og riktig smykke.

Feil smykke eller feil piercingteknikk kan føre til skader på blant annet vevet i munnhulen, eller at piercingen ikke blir symmetrisk.

Piercinghullet kan også bli for stort, slik at smykket ikke fyller igjen hullet, noe som kan føre til lekkasjer. En måte å minske faren på er å la piercingen være i ro. Et annet problem med denne piercingen er at den gjøre skader på tennene, ved at ringen sliter på tennene. En måte å forhindre dette på er å bruke smykker laget av glass, tre, bioplast eller PTFE.

### Etterbehandling
For etterbehandling av en slik piercinger er det vanlig å bløte piercing opp med en litt saltholdig væske to til tre ganger daglig. Bløt såret i tre til fire minutter og man hindrer blood og lymfe ubehag på grunn av smykket (dette gjøres på begge sider). Det er her viktig at blandingsforholdet er riktig. Fjern så restene med en bomullspinne, og sett så smykket rolig igjennom piercingen.

## Smykket
Det vanligste smykket er å ha et 14gram (1,6mm) på menn eller 16gram (1,2mm) på kvinner. 12gram piercinger er uvanlig, men kan også lages.

Det vanligste smykket er labretknott men det brukes også ballukkingsring.

## Eksterne lenker
*